આમાં વળી આર્કિમિડિઝ જેવો સેંકડો વર્ષ પહેલાંનો ગ્રીક વૈજ્ઞાનિક ક્યાં આવ્યો? વિલીને હજુ ય સૂઝ પડતી ન હતી, પણ એ ધ્યાનપૂર્વક ક્ષેમપાલને સાંભળી રહ્યો હતો. તેણે જેમ્સ તરફ જોયું. અગાઉ ચર્ચમાં જવા માટે એ તૈયાર થયો ન હતો ત્યારે જેમ્સે પણ કંઈક આવી જ દલીલ કરી હતી એ તેને યાદ આવ્યું. ત્યારે જેમ્સે કહ્યું હતું કે, પૃથ્વી ગોળ છે એવું ગેલિલિયોએ કહ્યું ત્યાં સુધી દુનિયાભરના લોકો પૃથ્વીને સપાટ જ માનતાં હતાં. એ જ રીતે, કેટલીક એવી ય ઘટનાઓ ય હોય જે આજે આપણી સમજની બહાર હોય અથવા તો આપણી સમજણ ટૂંકી પડતી હોય. પરંતુ ફક્ત એટલાં માટે એવું નથી જ એમ ન માની લેવાય. જેમ્સની એ દલીલ તેને બરાબર યાદ હતી.